
Бажы бирлигинин Комиссиясынын айрым чечимдерине 
өзгөртүүлөрдү киргизүү жөнүндө  


[bookmark: _Hlk108036628]2014-жылдын 29-майындагы Евразия экономикалык бирлиги жөнүндө келишимдин 43  жана 45-беренелерине, Евразия экономикалык комиссиясы жөнүндө жобонун (2014-жылдын 29-майындагы Евразия экономикалык бирлиги жөнүндө келишимдин  № 1 тиркемеси) 16-пунктуна жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын иштөө регламентинин № 1 тиркемесинин  7 жана 16-пункттарына ылайык Евразия экономикалык комиссиясынын Кеңеши чечти:

1.  Бажы бирлигинин Комиссиясынын 2009-жылдын 27-ноябрындагы 
№ 130 «Евразия экономикалык бирлигинин бирдиктүү бажы-тарифтик жөнгө салуусу жөнүндө» чечиминин 7-пунктунун 7.1.15-пунктчасынын экинчи абзацы күчүн жоготту деп табылсын.
2. Бажы бирлигинин Комиссиясынын 2011-жылдын 15-июлундагы 
№ 728 чечими менен бекитилген Бажы бирлигинин бирдиктүү бажы аймагына товарлардын айрым категорияларын ташып кирүүдө бажы алымдарын төлөөдөн бошотууну колдонуу эрежелерине төмөнкүдөй өзгөртүүлөр киргизилсин:
а)  4-пункт төмөнкүдөй мазмундагы абзац менен толукталсын:
«Тарифтик жеңилдик колдонулган товарларды пайдалануу жана (же) тескөө боюнча көрсөтүлгөн чектөөлөрдүн колдонулушунун мөөнөтү ушул пункт менен каралган тартипте жана шарттарда  ички керектөө үчүн чыгаруунун бажылык  жол-жобосуна  ылайык мындай товарларды чыгарган күндөн тартып 2 жылды түзөт.»; 
б)  12-пункт төмөнкүдөй редакцияда берилсин:
«12. Авиациялык кыймылдаткычтар жана жарандык жүргүнчү учактарды оңдоо жана (же) техникалык тейлөө үчүн зарыл болгон запастык тетиктер, жабдуулар жана (же) аларга авиациялык кыймылдаткычтар Евразия экономикалык бирлигинин мүчө мамлекетинин бажы органына аларды максаттуу пайдалануу жөнүндө декларант арыз берсе Бажы бирлигинин Комиссиясынын 2009-жылдын 27-ноябрындагы № 130 чечиминин 
7-пунктунун 7.1.15-пунктчасына ылайык бажы алымдарын төлөөдөн бошотулат. 
[bookmark: _GoBack]Көрсөтүлгөн товарларды жарандык жүргүнчү учактарды жана (же) аларга авиациялык кыймылдаткычтарды оңдоо жана (же) техникалык тейлөө үчүн гана пайдаланууга жол берилет. Аталган авиациялык кыймылдаткычтарды, запастык тетиктерди жана жабдууларды  берүү (сатуу) ишмердигинин түрү жарандык жүргүнчү учактарды  эксплуатациялоо жана (же) аларга авиациялык кыймылдаткычтарды оңдоо жана  (же) техникалык тейлөө болуп саналган адамдарга же ишмердиги мындай авиациялык кыймылдаткычтар, запастык тетиктер жана жабдуулар менен камсыздоого байланышкан адамдарга гана уруксат берилет.  
Ушул пункт менен каралган товарларды пайдалануу жана (же) тескөө боюнча чектөөлөр жарандык жүргүнчү учактарды жана (же) аларга кыймылдаткычтарды  оңдоо жана (же) техникалык тейлөө үчүн авиациялык кыймылдаткычтар, запастык тетиктер жана жабдуулар колдонулганга чейин күчүндө болот.».
3. Бул Чечим расмий жарыяланган датадан тартып 10 календардык күн өткөндөн кийин күчүнө кирет.

